Glèisa de Sent Aubin (Tolosa)

La glèisa de Sant Aubin es un bastiment religiós de Tolosa. Se tròba dins lo barri de omonim, a l'èst del centre istoric de Tolosa. L'edifici, massís e sens campanal, foguèt bastit a partir de 1847 per l'arquitècte Joan Maria Terèsa August de l'Òrt subre un ancian cementèri dins un estil que marida arts gotic, romanic e bizantin. Es la màger òbra religiosa del sègle XIX a Tolosa. La glèisa foguèt dobèrta en 1853. De còps, lo dimenge, es reservada al culte ortodòxe. Istòria L'endrech ont s'enauçariá mai tard la glèisa de Sant Aubin aculhiguèt tre 1780 un cementèri que prenguèt son nom per encausa d'una capèla anciana dedicada a aqueste sant. Lo lòc foguèt pas mai emplegat a l'entorn de 1840 quand foguèt creat lo cementèri de Tèrra Cavada. Se decidiguèt d'i bastir doncas una glèisa e la primièra pèira de l'edifici foguèt pausada lo 4 de març de 1847.